સભ્યતાની વ્યાખ્યામાં બંધ બેસે એવા પોશાક અને થોડો ટચ-અપ કરી તમે રોજ સવારે ૮ વાગ્યે ઘરેથી ટીફીન અને છત્રી લઇ નીકળી જતાં. . ગલીના નાકે પાનનાં ગલ્લા પર ઉભેલા રખડેલ ભૂંડોની નજર રોજ તમારા સભ્ય પોશાકની આરપાર ઉતરી તમારા ગૌર મેચ્યોર ૩૮ વર્ષીય યુવાનીનું પાન કરતાં અચકાતી નહીં, આ વાતથી સુપેરે વાકેફ શ્યામા તમે બને એટલી ત્વરાથી રિક્ષા પકડીને આલીશાન નહીં પણ લકઝૂરીયસ કેવાય એવી તમારી કામ કરવાની જગ્યા એટલે ‘વઢવાણ બિલ્ડર’ ની ઑફીસે પહોંચી જતા.